ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Δεκεμβρίου 1994 για την έγκριση του κοινοτικού πλαισίου στήριξης για τις κοινοτικές διαρθρωτικές παρεμβάσεις που αφορούν τη βελτίωση των συνθηκών μεταποίησης και εμπορίας των γεωργικών και δασοκομικών προϊόντων στην Ιταλία, περιοχές εκτός του στόχου αριθ. 1, βάσει του στόχου αριθ. 5α (Το κείμενο στην ιταλική γλώσσα είναι το μόνο αυθεντικό) (94/834/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 866/90 του Συμβουλίου της 29ης Μαρτίου 1990 σχετικά με τη βελτίωση των συνθηκών μεταποίησης και εμπορίας των γεωργικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 2843/94 (2), και ιδίως το άρθρο 7 παράγραφος 1,

Εκτιμώντας:

ότι, μέσω του κανονισμού (ΕΟΚ) αριθ. 867/90 του Συμβουλίου (3), η κοινή δράση επεκτείνεται στα δασοκομικά προϊόντα-

ότι η ιταλική κυβέρνηση υπέβαλε στην Επιτροπή, στις 28 Απριλίου 1994, τα σχέδια σχετικά με τη διαρθρωτική βελτίωση των διαφόρων τομέων προϊόντων που αναφέρονται στο άρθρο 2 παράγραφος 1 του κανονισμού (ΕΟΚ) αριθ. 866/90-

ότι τα σχέδια που υπέβαλε το κράτος μέλος, που ολοκληρώθηκαν από τα συμπληρωματικά στοιχεία που διαβιβάστηκαν στις 4 και στις 13 Οκτωβρίου 1994, πληρούν τους όρους και περιέχουν τις πληροφορίες που απαιτούνται από το άρθρο 1 παράγραφος 1 του κανονισμού (ΕΚ) αριθ. 860/94 της Επιτροπής της 18ης Απριλίου 1994 σχετικά με τα σχέδια και τις αιτήσεις συνδρομής, υπό τη μορφή επιχειρησιακών προγραμμάτων του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΠΤΕ), τμήμα Προσανατολισμού, για επενδύσεις που αποσκοπούν στη βελτίωση των συνθηκών μεταποίησης και εμπορίας γεωργικών και δασοκομικών προϊόντων (4)-

ότι το κοινοτικό πλαίσιο στήριξης θεσπίστηκε κατόπιν συμφωνίας με το ενδιαφερόμενο κράτος μέλος στο πλαίσιο της εταιρικής σχέσης όπως αυτή ορίζεται στο άρθρο 4 του κανονισμού (ΕΟΚ) αριθ. 2052/88 του Συμβουλίου της 24ης Ιουνίου 1988 για την αποστολή των διαρθρωτικών ταμείων, την αποτελεσματικότητά τους και το συντονισμό των παρεμβάσεών τους μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφιστάμενων χρηματοδοτικών οργάνων (5), όπως τροποποιήθηκε από τον κανονισμό (ΕΟΚ) αριθ. 2081/93 (6)-

ότι, δυνάμει του άρθρου 10 παράγραφος 2 του κανονισμού (ΕΟΚ) αριθ. 4253/88 του Συμβουλίου της 19ης Δεκεμβρίου 1988 για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά το συντονισμό μεταξύ των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφιστάμενων χρηματοδοτικών οργάνων (7), όπως τροποποιήθηκε από τον κανονισμό (ΕΟΚ) αριθ. 2082/93 (8), η παρούσα απόφαση αποστέλεται ως δήλωση προθέσεως στο κράτος μέλος-

ότι, δυνάμει του άρθρου 20 παράγραφοι 1 και 2 και του κανονισμού (ΕΟΚ) αριθ. 4253/88, όπως τροποποιήθηκε, οι αναλήψεις από τον προϋπολογισμό σχετικά με τη συνεισφορά των διαρθρωτικών ταμείων στη χρηματοδότηση των παρεμβάσεων που καλύπτονται από το κοινοτικό πλαίσιο στήριξης θα πραγματοποιηθούν κατόπιν ειδικών αποφάσεων της Επιτροπής που εγκρίνουν τις σχετικές παρεμβάσεις-

ότι το άρθρο 2 δεύτερο εδάφιο του κανονισμού (ΕΟΚ) αριθ. 1866/90 της Επιτροπής της 2ας Ιουλίου 1990 περί ρυθμίσεων σχετικά με τη χρησιμοποίηση του Ecu στην εκτέλεση του προϋπολογισμού των διαρθρωτικών ταμείων (9), όπως τροποποιήθηκε από τον κανονισμό (ΕΚ) αριθ. 402/94 (10), προβλέπει ότι στις αποφάσεις της Επιτροπής με τις οποίες εγκρίνονται τα κοινοτικά πλαίσια στήριξης το ποσό της κοινοτικής συνδρομής που έχει αποφασιστεί για το σύνολο της περιόδου και η ετήσια κατανομή του καταρτίζονται σε Ecu, στις τιμές για το έτος κατά το οποίο λαμβάνεται η απόφαση και αποτελούν αντικείμενο αυτόματης αναπροσαρμογής- ότι αυτή η ετήσια κατανομή πρέπει να συμφωνεί με το ύψος των πιστώσεων ανάληψης υποχρεώσεων που περιλαμβάνονται στο παράρτημα ΙΙ του κανονισμού (ΕΟΚ) αριθ. 2052/88, όπως τροποποιήθηκε- ότι η αυτόματη αναπροσαρμογή στηρίζεται σε ένα μόνο συντελεστή ανά έτος που αντιστοιχεί στους συντελεστές που εφαρμόζονται ετησίως στον κοινοτικό προϋπολογισμό σε συνάρτηση με τους μηχανισμούς τεχνικής προσαρμογής των δημοσιονομικών προοπτικών-

ότι, κατά την εφαρμογή του κοινοτικού πλαισίου στήριξης, το κράτους μέλος φροντίζει ώστε τα συμπεριλαμβανόμενα ατομικά σχέδια να είναι σύμφωνα με τα σε ισχύ κριτήρια επιλογής που πρέπει να ληφθούν υπόψη για τις επενδύσεις όσον αφορά τη βελτίωση των συνθηκών μεταποίησης και εμπορίας των γεωργικών προϊόντων, σε εφαρμογή του άρθρου 8 παράγραφος 1 του κανονισμού (ΕΟΚ) αριθ. 866/90-

ότι το άρθρο 9 παράγραφος 3 του κανονισμού (ΕΟΚ) αριθ. 4253/88 προβλέπει ότι τα κράτη μέλη αποστέλλουν στην Επιτροπή τις πληροφορίες χρηματοδοτικού περιεχομένου που είναι κατάλληλες να επιτρέψουν την επαλήθευση της τήρησης της αρχής του προσθετικού χαρακτήρα- ότι η επαλήθευση αυτή θα πρέπει να πραγματοποιείται για το σύνολο των μέτρων σχετικά με το στόχο αριθ. 5α σε κάθε ενδιαφερόμενο κράτος μέλος- ότι η ανάλυση των πληροφοριών που απεστάλησαν ή πρόκειται να αποσταλούν από τις εθνικές αρχές της Ιταλίας, δεν επέτρεψε ακόμη την επαλήθευση αυτή και θα πρέπει να συνεχιστεί στα πλαίσια της εταιρικής σχέσης- ότι η οριστική επαλήθευση της τήρησης της αρχής του προσθετικού χαρακτήρα είναι απαραίτητη για τη συνέχιση της συνδρομής του ΕΓΤΠΕ όσον αφορά τα μέτρα που αποτελούν αντικείμενο της παρούσας απόφασης-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το ενιαίο έγγραφο προγραμματισμού για τις κοινοτικές διαρθρωτικές παρεμβάσεις που αφορούν τη βελτίωση των συνθηκών μεταποίησης και εμπορίας των γεωργικών προϊόντων στην Ιταλία, περιοχές εκτός του στόχου αριθ. 1, για την περίοδο από 1ης Ιανουαρίου 1994 έως τις 31 Δεκεμβρίου 1999.

Η Επιτροπή δηλώνει την πρόθεσή της να συνεισφέρει στην υλοποίηση του εν λόγω κοινοτικού πλαισίου στήριξης σύμφωνα με τις λεπτομερείς διατάξεις που περιλαμβάνει και σύμφωνα με τους κανόνες και τους προσανατολισμούς των διαρθωτικών ταμείων και των άλλων υφιστάμενων χρηματοδοτικών οργάνων.

Άρθρο 2

Οι επιλεγέντες τομείς για κοινή δράση είναι:

- κρέας,

- αυγά,

- γάλα και γαλακτοκομικά προϊόντα,

- σιτηρά,

- ελαιούχοι: λάδι ελιάς,

- κρασί και οινοπνεύματα,

- οπωροκηπευτικά,

- άνθη και φυτά,

- σπόροι,

- άλλα φυτικά προϊόντα: ιαματικά φυτά, μανιτάρια,

- προϊόντα της δασοκομίας,

Άρθρο 3

Το προβλεπόμενο ποσό βάσει της συνδρομής από τον προϋπολογισμό του ΕΓΤΠΕ ανέρχεται σε 185 626 000 Ecu.

Άρθρο 4

Όσον αφορά την αυτόματη αναπροσαρμογή, η ετήσια κατανομή του μέγιστου συνολικού ποσού που προβλέπεται για τη συνδρομή του ΕΓΤΠΕ είναι η εξής:

"σε Ecu (τιμές 1994)"" ID="1">1994> ID="2">0"> ID="1">1995> ID="2">36 630 000"> ID="1">1996> ID="2">37 525 000"> ID="1">1997> ID="2">37 157 000"> ID="1">1998> ID="2">37 157 000"> ID="1">1999> ID="2">37 157 000"> ID="1">Σύνολο > ID="2">185 626 000">

Άρθρο 5

Η παρούσα απόφαση απευθύνεται στην Ιταλική Δημοκρατία.

Βρυξέλλες, 15 Δεκεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 91 της 6. 4. 1990, σ. 1.

(2) ΕΕ αριθ. L 302 της 25. 11. 1994, σ. 1.

(3) ΕΕ αριθ. L 91 της 6. 4. 1990, σ. 7.

(4) ΕΕ αριθ. L 99 της 19. 4. 1994, σ. 7.

(5) ΕΕ αριθ. L 185 της 15. 7. 1988, σ. 9.

(6) ΕΕ αριθ. L 193 της 31. 7. 1993, σ. 5.

(7) ΕΕ αριθ. L 374 της 31. 12. 1988, σ. 1.

(8) ΕΕ αριθ. L 193 της 31. 7. 1993, σ. 20.

(9) ΕΕ αριθ. L 170 της 3. 7. 1990, σ. 36.

(10) ΕΕ αριθ. L 54 της 25. 2. 1994, σ. 9.